SL Uradni list Evropske unije C 305/20

Objava zahtevka za spremembo v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2017/C 305/13)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s prvim pododstavkom člena 53(2) Uredbe (EU) št. 1151/2012

„PANE DI MATERA“

EU št.: PGI-IT-02100 – 10.12.2015

ZOP ( ) ZGO ( X )

1. Skupina vložnikov in pravni interes

Consorzio di Tutela del Pane di Matera IGP (Konzorcij za zaščito Pane di Matera ZGO) Via De Amicis, 54 75100 Matera ITALIJA

Consorzio di Tutela del Pane di Matera IGP ima pravico vložiti zahtevek za spremembo v skladu s členom 13(1) odloka ministrstva za kmetijske, živilske in gozdarske politike št. 12511 z dne 14. oktobra 2013.

2. Država članica ali tretja država

Italija

3. Postavka v specifikaciji proizvoda, na katero se sprememba nanaša

— ☐ Ime proizvoda — ☒ Opis proizvoda — ☐ Geografsko območje — ☐ Dokazilo o poreklu — ☒ Metoda proizvodnje — ☐ Povezava — ☐ Označevanje — ☒ Drugo [embalaža; nadzorni organ; geografsko območje]

4. Vrsta sprememb

— ☒ Sprememba specifikacije proizvoda za registrirano ZOP ali ZGO, ki se ne šteje za manjšo v skladu s tretjim pododstavkom člena 53(2) Uredbe (EU) št. 1151/2012. — ☐ Sprememba specifikacije proizvoda za registrirano ZOP ali ZGO, za katero enotni dokument (ali enakovredni dokument) ni bil objavljen, pri čemer se sprememba ne šteje za manjšo v skladu s tretjim pododstavkom člena 53(2) Uredbe (EU) št. 1151/2012.

5. Spremembe

Opis proizvoda

— Naslednji stavek v členu 2 sedanje specifikacije: „Za ta sistem se zahteva le uporaba zdroba iz trde pšenice (Triticum durum), lastnosti kakovosti pa morajo biti v skladu z naslednjimi parametri: Gluten (%) Vrednost ≥ 11 Indeks rumenega Vrednost ≥ 21 Vlaga (%) Vrednost ≤ 15,50 Pepel (% v suhi snovi) Vrednost ≤ 2 % v suhi snovi“ se spremeni z naslednjim členom 2 spremenjene specifikacije proizvoda: „Za ta sistem se zahteva le uporaba ekstra drobnega zdroba (semola rimacinata) ali drobnega zdroba (semolato) iz trde pšenice (Triticum durum), lastnosti kakovosti pa morajo biti v skladu z naslednjimi parametri: Beljakovine (%) dušik × 5,70 (*2) Vrednost ≥ 11 Indeks rumenega (*1) Vrednost ≥ 20 Vlaga (%) (*2) Vrednost ≤ 14,50 Pepel (% v suhi snovi) (*2) Vrednost ≤ 1,35 v suhi snovi Določeno je, da se ekstra drobni zdrob (semola rimacinata) in/ali drobni zdrob (semolato) iz trde pšenice lahko uporabljata za proizvodnjo „Pane di Matera“. Ta specifikacija izboljša opis surovine, uporabljene za proizvodnjo „Pane di Matera“. Uporaba drobnega zdroba za proizvodnjo kruha je zelo razširjena praksa na področju pekovskih proizvodov, še zlasti na južnih območjih Italije in tudi v pokrajini Matera. Zato se na podlagi zahteve proizvajalcev upošteva, da ni razloga, da ne bi dovolili uporabe drobnega zdroba iz trde pšenice za proizvodnjo „Pane di Matera“ ZGO. Dodatno so bili natančneje določeni in posodobljeni tudi kemijski parametri zdrobov in drobnega zdroba. Natančneje: — Gluten je bil zamenjan z vrednostjo beljakovin, ki ostaja 11 %, navedena je tudi metoda določanja. — Indeks rumenega je bil zmanjšan z vrednosti ≥ 21 na ≥ 20, podrobno je bila označena tudi metoda določanja. — Vsebnost vlage je bila zmanjšana z ≤ 15,5 % na ≤ 14,5 % za boljše ohranjanje zrnja višje kakovosti; — Vrednost pepela je bila zmanjšana z ≤ 2 % na ≤ 1,35 %, podrobno pa je bila označena tudi metoda določanja. Posodobljeni kemijski parametri zdrobov in drobnega zdroba, ki so predlagani v spremembi, so namenjeni prilagoditvi specifikacije proizvoda dejanskim značilnostim surovin, ki se uporabljajo za proizvodnjo „Pane di Matera“ ZGO.

— Naslednje tabele: „Sestava 100 g ‚Pane di Matera‘ Razpon Beljakovine (2) 8,2 –8,3 Ogljikovi hidrati 51,3 –53,4 od tega vlaknine (skupaj) 2,9 –3,7 Maščobe 1,0 –1,2 Pepel (% v suhi snovi) 2,24 –2,51

Senzorične lastnosti vzorcev ‚Pane di Matera‘ Senzorični kazalniki Razpon Hrustljavost skorje Od 4,8 do 5,7 Kiselkasta aroma Od 1,3 do 1,6 Aroma po zažganem Od 3,2 do 4,3 Kiselkast okus Od 1,3 do 2,0 “ se spremenijo, kot sledi: „Sestava 100 g ‚Pane di Matera‘ Beljakovine (%) dušik × 5,70 Vrednost ≥ 8,1 Ogljikovi hidrati (%) Vrednost ≥ 51,3 od tega vlaknine Vrednost ≥ 2,9 Maščobe (%) Vrednost ≥ 1,0 Pepel (% v suhi snovi) Vrednost ≥ 2,24 “ Sprememba tabele, v kateri je navedena sestava „Pane di Matera“, je nujna zaradi stalnih sprememb značilnosti surovin, ki so na voljo na trgu, kot so na to opozorili peki. Brez poseganja v obvezno uporabo najmanj 20-odstotnega drobnega zdroba in ekstra drobnega zdroba lokalnih domačih sort je proizvajalcem na voljo možnost, da so v proizvodih višje ravni beljakovin, ogljikovih hidratov, maščob in pepela. To jim omogoča uporabo novih sort moke iz trde pšenice, ki je na voljo na trgu, prav tako pa tudi razširjen nabor možnosti za preostalih 80 % zdroba in drobnega zdroba, ki ju uporabljajo za proizvodnjo „Pane di Matera“. „Senzorični profil ‚Pane di Matera‘ ZGO Senzorični kazalniki Najmanjša vrednost Najvišja vrednost Kiselkasta aroma 1,0 2,0 Aroma po zažganem 3,0 4,5 Kiselkast okus 1,0 2,5 Hrustljavost skorje 4,5 6,0 Definicija senzoričnih lastnosti ‚Pane di Matera‘ ZGO se nanaša na naslednje standarde: ISO 13299:2016; ISO 8589:2007; ISO 5492:2008; ISO/IEC 17025:2005.“ Obseg vrednosti, ki so določene za senzorične deskriptorje „Pane di Matera“, je bil razširjen na osnovi izkušenj pekov na področju proizvodnje. Za večjo natančnost je bilo smotrno v specifikacije vključiti uradne metode za določanje senzoričnega profila „Pane di Matera“.

— Črta se naslednja tabela: „Specifični volumen hlebov in stopnja, pri kateri se mehak notranji del ali sredica ‚Pane di Matera‘ strdi v sedemdnevnem obdobju. Vzorec kruha Specifični volumen (dm3/kg) Trajanje konsistence v dneh (3) A 4,44 b 1,70 B 3,80 ab 1,57 C 3,70 a 3,08 D 3,64 a 3,77 Da bi zmanjšali breme analiz in posledično finančne stroške za proizvajalce, je bilo treba odstraniti tabelo na račun predlaganih sprememb, še zlasti glede sprememb, ki so povezane z višanjem velikosti. Vrednosti v tabeli ne upoštevajo sprememb, zato so nepravilne. Zato je primerno, da se tabela odstrani, zaradi česar proizvajalci lahko sami določijo rok trajanja „Pane di Matera“ glede na njegovo velikost, v skladu s številom dni, ki so navedeni v členu 6 specifikacije. Opis „Pane di Matera“ ob sprostitvi za porabo je bil spremenjen. Naslednji odstavek člena 7 specifikacije proizvoda, in ustrezna točka 3.2 enotnega dokumenta: „‚Pane di Matera‘ mora imeti ob sprostitvi za porabo naslednje lastnosti: — v obliki rogljiča ali ‚visok‘; — hlebi od 1 kg do 2 kg; — skorja, debela najmanj 3 mm; — bledo rumena sredica z značilnimi luknjami; največja vlaga 33 %“ se spremeni, kot sledi: „‚Pane di Matera‘ mora imeti ob sprostitvi za porabo naslednje lastnosti: — v obliki rogljiča ali ‚visok‘; — hlebi od 500 g do 10 kg; — skorja, debela najmanj 3 mm; — bledo rumena sredica z značilnimi luknjami; — začetnici ‚MT‘, s tiskanimi velikimi črkami, sta vtisnjeni na vrhu hleba pred pečenjem.“ Parametri vlage so določeni v ustrezni zakonodaji. Natančneje se je povečal obseg velikosti hlebov z 1–2 kg na 500 g–10 kg, kar izpolnjuje nove zahteve potrošnikov in ponudnikov. Namen te spremembe je zadovoljiti zahteve majhnih gospodinjstev, ki potrebujejo majhne hlebe, da zmanjšajo količino odpadkov, in potrebe gostinskega sektorja, v katerem potrebujejo velike hlebe, ki zdržijo dlje in so primernejši za rezanje. Izbrisan je bil parameter, ki določa največ 33-odstotno vsebnost vlage, naveden pa je sklic na ustrezno zakonodajo (člen 16 zakona št. 580 z dne 4. julija 1967). Poleg tega je bila lastnostim proizvoda dodana še zahteva, da morajo biti hlebi označeni z začetnicama blagovne znamke „MT“, da je proizvod lažje prepoznaven. Začetnici „MT“ sta vtisnjeni na vrhu hleba pred pečenjem.

Metoda proizvodnje

Priprava nastavka za kislo testo

— Za namene uporabe drugih posod za kvašenje testa, ki bolje izpolnjujejo higienske predpise, je bila besedna zveza „visok in ozek valj iz jute“ zamenjana z „merilna posoda za hrano“.

— Količina vode, ki se uporabi za mešanico, je bila zvišana s 40 % na 50 % teže testa zaradi znižanja vsebnosti vlage v ekstra drobnem zdrobu in/ali drobnem zdrobu.

— Naslednji odstavek se črta, nadomesti pa ga jasnejši opis, ki ga proizvajalci lažje upoštevajo: „Nastavek za kislo testo se lahko uporabi do trikrat. To vključuje uporabo dela izvirnega testa, ki je bilo že kvašeno, skupaj z drugim testom iz zdroba in vode, ki ga je mogoče vzhajati za naslednjo serijo kruha za peko. Količine kislega testa in zdroba, kot odstotki testa, znašajo 7–8 % in 45–47 %. Trikratna uporaba nastavka omogoča testu, ki fermentira, da vzhaja, če se mu doda vodo in ekstra drobni zdrob iz trde pšenice, v deležu 15–25 % količine ekstra drobnega zdroba iz trde pšenice, ki se uporablja v mešanici. Ob koncu kvašenja se del testa (1,2–1,8 %, odvisno od temperature okolice) hrani pri 3–5 °C za naslednjo serijo.“ Opis za zamenjavo: „Količino nastavka za kislo testo, ki se proizvede v postopku peke kruha, je mogoče pridobiti z dodajanjem vode in zdroba delu izvirnega nastavka za kislo testo; ta postopek se lahko ponovi do trikrat, preden se nastavek vmeša v testo za kruh. Del nastavka za kislo testo se hrani na pozitivni temperaturi v hladilniku, uporabi pa se za peko naslednji dan.“

Sestavine proizvodnega postopka

— Najmanjša količina soli, ki se uporabi v proizvodnem postopku, je bila znižana z 2,5 na 2 kg, kar je v skladu s spremenjenimi prehranskimi priporočili.

— Priporočljivo je črtati sklic na uporabo bombažnega ali volnenega platna za pokrivanje testa. Ta sprememba je potrebna, da se omogoči proizvajalcem, da uporabljajo tudi platna iz drugih materialov, ki so uporabnejša in primernejša s higienskega/z zdravstvenega vidika. Stavek: „Testo mora vzhajati v skledi 25–35 minut, pokrito z bombažnim ali volnenim platnom“ se spremeni, kot sledi: „Testo mora vzhajati v skledi 25–35 minut“.

— Razpon teže hlebov se poviša z namenom, da se ustreže potrebam družin, ki imajo raje manjše hlebe, in gostinski industriji, ki uporablja večje hlebe. Stavek: „Nato se oblikujejo in tehtajo izhodiščni hlebci po 1,2 in 2,4 kg, v približni obliki končnega proizvoda, da se pridobi končni proizvod po 1 kg oziroma 2 kg z 10-odstotnim razponom odstopanja.“ se spremeni, kot sledi: „Nato se oblikujejo in tehtajo izhodiščni hlebci po 0,6 kg do največ 12 kg, v približni obliki končnega proizvoda, da se pridobi končni proizvod po 0,5 kg do največ 10 kg, z 10-odstotnim razponom odstopanja.“

— Priporočljivo je spremeniti naslednji stavek, da se omogoči uporaba drugih orodij in materialov (posod in platna) v proizvodnem postopku, saj proizvajalci raje uporabljajo lesene deske, predvsem zaradi skladnosti s higienskimi standardi ali zaradi tehničnih razlogov. Tako je uporaba lesene posode ali posode iz nerjavnega jekla in platna iz katerega koli materiala, ki je primeren za uporabo z živili, zdaj dovoljena. Stavek: „Ročno oblikovani hlebci morajo počivati 25–35 minut na lesenih deskah, pokriti z bombažnim platnom“ se tako spremeni, kot sledi: „Ročno oblikovani hlebci morajo počivati 25–35 minut v ustreznih lesenih posodah ali posodah iz nerjavnega jekla. Posode za kvašenje in hlebi so pokriti s platnom“.

— Za večjo prepoznavnost proizvoda je bila v fazo označevanja hlebov na specifikaciji proizvoda vključena tudi zahteva za navajanje začetnic „MT“, in sicer z naslednjim stavkom: „Hlebe se nato ročno oblikuje v značilno obliko ‚Pane di Matera‘, začetnici ‚MT‘ sta z velikimi tiskanimi črkami vtisnjeni na vrhu hleba, hlebi pa se nato pečejo v krušnih pečeh ali v posredno ogrevanih pečicah.“

— Naslednji stavek se črta: „Po 30-minutnem končnem vzhajanju se hlebci pečejo v krušni peči, pri kateri se uporablja domače lesno kurivo ali plin.“, saj ni povsem jasen. Ta stavek se dejansko nanaša na fazo pred označevanjem. Ko so hlebi oblikovani, kvašenje ni več potrebno. Označevalni fazi sledi peka.

— Za razširitev vrst peči, ki se lahko uporabljajo za peko kruha, so bile vse navedbe „plinske pečice“ zamenjane z zvezo „posredno ogrevane peči“. To pomeni, da proizvajalci lahko uporabljajo plinske peči in druge vrste peči. Poleg tega je bil pregledan tudi čas pečenja, da bi se upoštevale različne velikosti kruha. Besedilo: „Pri krušnih pečeh se po eni uri in pol pečenja vrata odprejo za 10–30 minut, da para uide; nato se zaprejo in peka se nadaljuje še pol ure. Pri plinskih pečeh pa se zračne reže odprejo po eni uri, da para uide. Nato se pečica znova zapre za še pol ure, pri čemer so ventili odprti“ se spremeni, kot sledi: „Čas pečenja se razlikuje glede na velikost hleba in vrsto peči, od najmanj 1 ure za 500-gramske hlebe, do največ 4 ure in 30 minut za 10-kilogramske hlebe. Ne glede na uporabljeno vrsto hleba morajo biti ventilacijske cevi ali vrata peči odprte v zadnjih 15–30 minutah pečenja, kar omogoča uhajanje pare“.

— Sklic na pore sredice, ki naj bi imele premer „od 2–3 mm do 60 mm“, se črta. Ta podatek je popolnoma nepomemben glede na to, da velikost zračnih mehurčkov, ki nastajajo med vzhajanjem kruha, variira. Zato se stavek: „Tako pridobljene lastnosti kruha zaradi uporabljenih sestavin in specifične narave proizvodnega postopka, so njegova rumena barva, njegova značilna in neenakomerna poroznost (pore znotraj kruha merijo od 2–3 do 60 mm) ter izredno značilna okus in vonj.“ se spremeni, kot sledi: „Tako pridobljene lastnosti kruha zaradi uporabljenih sestavin in specifične narave proizvodnega postopka, so njegova rumena barva, njegova značilna in neenakomerna poroznost (premer por znotraj kruha se zelo razlikuje) ter izredno značilna okus in vonj.“

— Rok trajanja kruha je bil prilagojen glede na nove velikosti hlebov. Natančneje, stavek: „Rok trajanja tako pridobljenega kruha je lahko do 7 dni za 1-kilogramske hlebe in do 9 dni za 2-kilogramske hlebe.“ se spremeni, kot sledi: „Rok trajanja tako pridobljenega kruha je lahko do 7 dni za 1-kilogramske hlebe in do 14 dni za 10-kilogramske hlebe.“ Rok trajanja vmesnih velikosti hlebov določi pek ob upoštevanju zgoraj navedenih obdobij.

Pakiranje

— Da bi omogočili različne embalažne materiale, se besedilo, da se za kruh „uporablja plastična mikroperforirana folija, ki je delno obarvana in delno prozorna, tako da je proizvod lahko viden, ali večslojni papir z okencem“ se spremeni, kot sledi: „Proizvod mora biti pakiran z uporabo mikroperforiranega plastičnega filma, ki je primeren za živila, ali v papirnati vrečki, ki je primerna za živila.“ Podrobnosti o značilnostih mikroperforirane plastike so črtane, da imajo proizvajalci več možnosti glede predstavitve pakiranega proizvoda.

Nadzorni organ

Posodobitev podatkov o nadzornem organu.

Označevanje

— Besedna zveza „pane cotto in forno a legna“ [kruh, pečen v krušni peči] je že bila dovoljena v specifikaciji proizvoda, vendar je bil za ureditev njene uporabe dodan naslednji stavek: Besedna zveza „pane cotto in forno a legna“ [kruh, pečen v krušni peči] se lahko pojavi v bližini logotipa proizvoda in se mora jasno razlikovati od zaščitene geografske označbe „Pane di Matera“.

— Določeno je bilo, da se za proizvode za mednarodne trge lahko uporabi besedna zveza „indicazione geografica protetta“ [zaščitena geografska označba] v jeziku ustrezne države. Vstavljena besedna zveza je: „Za proizvode za mednarodne trge se lahko uporabi besedna zveza ‚zaščitena geografska označba‘ v jeziku ustrezne države.“

Geografsko območje

— Člen 3 specifikacije proizvoda se spremeni za namene uskladitve z Uredbo (EU) št. 1151/2012; drugi odstavek, v katerem so bile navedbe glede embalaže in označevanja, je bil premaknjen v člen 6 specifikacije proizvoda. Glede geografskega proizvodnega območja „Pane di Matera“ niso bile izvedene nobene spremembe glede trenutno veljavne specifikacije proizvoda.

ENOTNI DOKUMENT

„PANE DI MATERA“

EU št.: PGI-IT-02100 – 10.12.2015

ZOP ( ) ZGO ( X )

1. Ime

„Pane di Matera“

2. Država članica ali tretja država

Italija

3. Opis kmetijskega proizvoda ali živila

3.1 Vrsta proizvoda

Razred 2.3: Kruh, fino pecivo, slaščice, keksi in drugi pekovski izdelki

3.2 Opis proizvoda, za katerega se uporablja ime iz točke 1

„Pane di Matera“ se proizvaja izključno iz ekstra drobnega zdroba (semola rimacinata) in/ali drobnega zdroba (semolato), katerih količine morajo biti usklajene z naslednjimi parametri:

Beljakovine (%) dušik × 5,70 (*4) Vrednost ≥ 11 Indeks rumenega (*3) Vrednost ≥ 20 Vlaga (%) (*4) Vrednost ≤ 14,50 Pepel (% v suhi snovi) (*4) Vrednost ≤ 1,35 v suhi snovi

„Lastnosti ‚Pane di Matera‘ so njegova rumena barva, njegova značilna in neenakomerna poroznost (premer por znotraj kruha se zelo razlikuje) ter izredno značilna okus in aroma.“

„Pane di Matera“ mora imeti ob sprostitvi za porabo naslednje lastnosti:

— v obliki rogljiča ali „visok“,

— hlebi od 500 g do 10 kg,

— skorja, debela najmanj 3 mm,

— bledo rumena sredica z značilnimi luknjami,

— začetnici „MT“, s tiskanimi velikimi črkami, sta vtisnjeni na vrhu hleba pred pečenjem.

Parametri vlage so določeni v ustrezni zakonodaji.

Sestava 100 g „Pane di Matera“

Beljakovine (%) dušik × 5,70 Vrednost ≥ 8,1 Ogljikovi hidrati (%) Vrednost ≥ 51,3 od tega vlaknine Vrednost ≥ 2,9 Maščobe (%) Vrednost ≥ 1,0 Pepel (% v suhi snovi) Vrednost ≥ 2,24





Senzorični profil „Pane di Matera“

Senzorični kazalniki Najmanjša vrednost Najvišja vrednost Kiselkasta aroma 1,0 2,0 Aroma po zažganem 3,0 4,5 Kiselkast okus 1,0 2,5 Hrustljavost skorje 4,5 6,0

Definicija senzoričnih lastnosti „Pane di Matera“ ZGO se nanaša na naslednje standarde: ISO 13299:2016; ISO 8589:2007; ISO 5492:2008; ISO/IEC 17025:2005.

3.3 Krma (samo za proizvode živalskega izvora) in surovine (samo za predelane proizvode)

Najmanj 20 % ekstra drobnega zdroba in/ali drobnega zdroba, ki se uporablja za proizvodnjo „Pane di Matera“, mora izvirati iz lokalnih domačih in starih sort kot so cappelli, duro lucano, capeiti in appulo, ki rastejo v pokrajini Matera.

Uporaba zdroba, proizvedenega iz gensko spremenjenih organizmov, ni dovoljena.

Sestavine so:

ekstra drobni zdrob in/ali drobni zdrob iz trde pšenice 100 kg nastavek za kislo testo 20–30 kg sol 2–3 kg voda 75–85 l pekovski kvas (Saccharomyces cerevisiae) 0,5 –1 kg

3.4 Posebni proizvodni postopki, ki jih je treba izvajati na opredeljenem geografskem območju

Vse faze proizvodnje „Pane di Matera“ potekajo v pokrajini Matera.

3.5 Posebna pravila za rezanje, ribanje, pakiranje itn. proizvoda, za katerega se uporablja registrirano ime

Proizvod mora biti pakiran z uporabo mikroperforiranega plastičnega filma, ki je primeren za živila, ali v papirnati vrečki, ki je primerna za živila.

Pakiranje ima ključno vlogo pri zagotavljanju, da značilnosti in značilna narava „Pane di Matera“ ostanejo nedotaknjene in stalne, potekati pa mora na določenem geografskem območju.

Namen tega je, da bi se v skladu s tradicijo izognili vsakršnim zamudam med pripravo in pakiranjem, da se ohranijo vse posebne lastnosti kruha, ter da se zagotovi neposreden in takojšen nadzor nad postopkom pakiranja, ki se na noben način ne sme razlikovati od priprave proizvoda ali spreminjati njegovih posebnih lastnosti ali kakovosti. Če proizvod ni nemudoma pakiran, to lahko pomeni, da časa hranjenja najmanj en teden, kar je specifična lastnost kruha, ni mogoče več zagotoviti.

3.6 Posebna pravila za označevanje proizvoda, za katerega se uporablja registrirano ime

Oznake na embalaži morajo vsebovati besedni zvezi „Indicazione Geografica Protetta“ [zaščitena geografska označba] in „Pane di Matera“, ter simbol EU in logotip proizvoda, ki se sme uporabljati le skupaj z ZGO. Logotip proizvoda je prikazan spodaj.

Če je proizvod pripravljen v krušni peči, se zaščiteni geografski označbi „Pane di Matera“ lahko doda besedna zveza „pane cotto in forno a legna“ [kruh, pečen v krušni peči].

Besedna zveza „pane cotto in forno a legna“ [kruh, pečen v krušni peči] se lahko pojavi v bližini logotipa proizvoda in se mora jasno razlikovati od zaščitene geografske označbe „Pane di Matera“.

4. Jedrnata opredelitev geografskega območja

Proizvodno območje „Pane di Matera“ zajema celotno pokrajino Matera.

5. Povezava z geografskim območjem

Ugled „Pane di Matera“ ZGO je povezan s kombinacijo okoljskih in proizvodnih dejavnikov na proizvodnem območju.

Zahvaljujoč prizadevanjem in ustvarjalnosti ljudi, ki so v smislu uveljavljene tradicije lahko združili okoljske dejavnike s kulturnimi potrebami in potrebami življenjskega sloga, je „Pane di Matera“ značilni proizvod natančno opredeljenega geografskega območja in verodostojen prikaz podeželskega življenja v pokrajini Matera, ter tudi primarni ekonomski vir.

Proizvodno območje „Pane di Matera“ močno vpliva na njegove lastnosti in specifične značilnosti, saj vpliva na kakovostno sestavo naravnega kvasa, ki se uporablja za proizvodnjo kruha, primernost za proizvodnjo kruha iz zdrobov, pridobljenih iz pšenice, ki raste na hribih pokrajine Matera, zaradi zemlje (bogate z glino) in podnebnih pogojev (povprečna letna količina padavin je 350 mm, povprečna temperatura pa je od 5,7 do 24,1 °C), ter zaradi proizvodnje drv, ki se uporabljajo v tradicionalnih krušnih pečeh, kar vpliva na značilen vonj proizvoda, ter zaradi tradicionalne uporabe sadja, ki se uporablja za nastavek za kislo testo.

Poleg tega, da je simbol kmečke tradicije pokrajine Matera, potrošniki poznajo in cenijo „Pane di Matera“ predvsem zaradi dolge obstojnosti.

Dokaze o izvoru in posebnih lastnostih „Pane di Matera“ je mogoče najti v zgodovinskih omembah, ki kažejo na dolgo tradicijo proizvodnje kruha še iz časov Neapeljskega kraljestva in pozneje. Že leta 1857 so v Materi delovali štirje „maestri di centimoli“ (glavni mlinarji) in tako štirje mlini. Pri vsaki kmečki družini, v vsaki hiši so imeli vedno možnar, izdolben v kamen, ki so ga uporabljali za mletje družinske pšenice. Prvi industrijski mlin je začel delovati leta 1884; tam je delalo okoli 50 ljudi, imel pa je tudi sireno, ki je naznanila začetek in konec delovnega dne. V teh preteklih časih je morala vsaka družina ali skupina družin imeti svojo peč. Nato so se pojavile javne peči, kamor so družine nosile peč doma pripravljen kruh. Vsaka peč je bila vklesana v kamen in hermetično zaprta. V njih so večinoma kurili drva iz sredozemske makije, ki ima značilen vonj. Ko so ženske kruh pustile v pekarnah, so se vrnile domov, pek pa je hermetično zaprl vrata pečice. Po približno treh urah so vrata odstranili in iz peči vzeli visoke, okrogle hlebe kruha zlate barve in nezamenljivega vonja. Ženske so svoje hlebe kruha prepoznale po začetnicah glave družine, ki so bile vtisnjene v testo pred peko. Leta 1857 je Pietro Antonio Ridola naštel enajst peči, od leta 1959 do leta 1965 pa jih je bilo okoli petnajst. Prebivalci Matere niso opustili tradicije peke kruha tudi, ko so se njihovi bivalni pogoji bistveno izboljšali – v obdobju od 1969 dol 1970 – in so v ospredje prišla druga živila. Tako so zmagale tradicija, kultura in kakovost.

Sklic na objavo specifikacije proizvoda

(drugi pododstavek člena 6(1) te uredbe)

Ministrstvo je z objavo predloga za spremembo specifikacije proizvoda „Pane di Matera“ ZGO sprožilo nacionalni ugovorni postopek, in sicer v Uradnem listu Republike Italije št. 235 z dne 9. oktobra 2015.

Konsolidirano besedilo specifikacije proizvoda je na voljo na spletni strani: http://www.politicheagricole.it/flex/cm/pages/ServeBLOB.php/L/IT/IDPagina/3335

ali alternativno:

z ogledom domače spletne strani ministrstva za kmetijske, živilske in gozdarske politike (www.politicheagricole.it) in s klikom na „Prodotti DOP e IGP“ (zgornji desni del zaslona) in nato na Prodotti DOP, IGP e STG (na levi strani zaslona), ter na koncu na „Disciplinari di Produzione all’esame dell’UE“.

(1) UL L 343, 14.12.2012, str. 1.

(*1) Indeks rumenega mora biti določen na delu moke, ki ostane na situ z mrežico z odprtinami velikosti 0,180 mm.

(*2) Vrednosti, določene na 100 delih suhe snovi.“

(2) Vsebnost beljakovin je določena kot „skupni dušik“, pri čemer je vsebnost dušika pomnožena s predelovalnim koeficientom 5,7.

(3) Konsistenca sredice je bila ocenjena glede na trdnost, merjeno kot sila (N), ki je potrebna za 25-odstotno stisnjenost sredice 25 mm debele rezine.“

(*3) Indeks rumenega mora biti določen na delu moke, ki ostane na situ z mrežico z odprtinami velikosti 0,180 mm.

(*4) Vrednosti, določene na 100 delih suhe snovi